- मोन करैत अछि एहि बेर चारू धामक दर्शन कऽ आबितौं ।
 - मोन तँ हमरो करैत अछि मुदा टाका हएत तखन ने ?
 - एँ यै जकरा पट्ठा पहवान बेटा रहतै तकरा टाकाक कमी रहतै ।
 - अपन बेटाक हाल कोनो अहाँसँ नुकाएल अछि । बौआ एतबे कमाइत अछि जाहिसँ बाल बच्चाकेँ पोसि सकए ।
 -एहन बेटा लऽ कऽ की हेतै जकरा एते सामर्थ नै छै जे माए-बापकेँ तीर्थाटन करबा देत ।
 - यौ बेटा लऽ कऽ वंश बढ़तै ।
 - एहन वंश बढ़ेलासँ कोन फायदा ? लोक बेटा जनमाबै छै जे बुढ़ारीमे सुख भेटत । जहिया आगू वंश बढ़तै तहिया तँ अपना सब स्वर्गमे माला खटखटाबैत रहब । एहन बेटासँ तँ बेटिये बढ़ियाँ । कमसँ कम सेवा करबेबाक आशा तँ नै रहत । 